27/12/2019 | Administración LocalMunicipal
Ames
Aprobación definitiva modificación da Ordenanza fiscal nº 24 reguladora do imposto sobre construcións, instalacións e obras do Concello de Ames.

Anuncio Aprobación definitiva modificación da Ordenanza fiscal nº 24 reguladora do imposto sobre construcións, instalacións e obras do Concello de Ames. En sesión plenaria do 31.10.2019 prestouse aprobación provisional á modificación da ordenanza fiscal nº 24 reguladora do imposto sobre construcións instalacións e obras do Concello de Ames. O dito acordo de aprobación provisional foi sometido a exposición pública por prazo de 30 días hábiles, no Boletín Oficial da Provincia núm.214, de 11 de novembro de 2019, no diario La Voz de Galicia de 12 de novembro de 2019 e no taboleiro de anuncios da sede electrónica municipal, sen que durante o referido prazo fora presentada ningunha reclamación. De conformidade ao acordo plenario do 31.10.2019, ao non terse presentado ningunha reclamación durante o prazo de exposición pública, o acordo de aprobación provisional queda elevada a definitivo de forma automática. En cumprimento do previsto no artigo 70.2 da Lei 7/1985, de 2 de abril, reguladora das bases de réxime local (LRNRL), e no artigo 17 do texto refundido da lei reguladora das facendas locais, RDL 2/2004 de 5 de marzo, publicase a nova redacción da ordenanza fiscal nº 24 reguladora do imposto sobre construcións, instalacións e obras do Concello de Ames. ORDENANZA FISCAL NÚMERO 24 REGULADORA DO IMPOSTO SOBRE CONSTRUCIÓNS, INSTALACIÓNS E OBRAS DO CONCELLO DE AMES. Artigo 1º Fundamento e natureza. No uso das facultades concedidas polos artigos 133.2 e 142 da Constitución e 106 de la Lei 7/85, de 2 de abril, reguladora de las bases do réxime local, e dos artigos 15.1 e 59.2 do texto refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, este Concello establece o Imposto sobre construcións, instalacións e obras, que se rexerá polo disposto na devandita lei e pola presente ordenanza fiscal. Artigo 2º Feito impoñible.1.-Constitúe o feito impoñible do Imposto a realización no termo municipal de Ames, de calquera construción, instalación ou obra para a que se esixa a obtención da correspondente licenza de obras ou urbanística, obtivérase ou non a devandita licenza, ou para a que se esixa presentación de declaración responsable ou comunicación previa, sempre que a expedición da licenza ou a actividade de control corresponda a este Concello 2.-Son construcións, instalacións e obras suxeitas ó imposto todas aquelas na que a execución implique a realización do feito impoñible definido no apartado anterior; e en particular as seguintes: a) As obras da nova planta e de ampliación de edificios, ou necesarias para a implantación, ampliación, modificación ou reforma de instalacións de calquera tipo. b) As obras de modificación ou de reforma que afecten a estrutura, o aspecto exterior ou a disposición interior dos edificios, ou que incidan en calquera clase de instalacións existentes. c) As obras provisionais. d) A construción de vaos para a entrada e saída de vehículos das fincas na vía pública. e) As construcións, instalacións e obras realizadas na vía pública por particulares ou polas empresas subministradoras de servizos públicos, que corresponderán tanto as obras necesarias para a apertura de calas e pozos, colocación de postes de soporte, canalizacións, conexións e, en xeral, calquera remoción do pavimento ou beirarrúas, como as necesarias para a reposición, reconstrución ou amaño do estragado coas calas mencionadas. f) Os movementos de terra, tales como desmontes, explanacións, escavacións, terraplenados, salvo que estes actos estean detallados e programados como obras a executar nun proxecto de urbanización ou edificación aprobado ou autorizado. g) As obras de peche dos solares ou dos terreos e dos valados, os andamios e as andamiaxes de precaución. h) A nova implantación, a ampliación, a modificación, a substitución ou o cambio de emprazamento de todo tipo de instalacións técnicas dos servizos públicos, calquera que sexa seu emprazamento. i) Os usos e instalacións de carácter provisorio. l) A instalación, reforma ou calquera outra modificación dos soportes ou valados que teñan publicidade ou propaganda. ll) As instalacións subterráneas dedicadas ós aparcamentos, as actividades industriais, mercantís ou profesionais, ós servizos públicos ou a calquera outro uso a que se destine o subsolo. m) A realización de calquera outra actuación establecida polos plans de ordenación ou polas ordenanzas que lles sexan aplicables como suxeitas a licenza municipais, sempre que se trate de construcións, instalacións ou obras. n) Derrubamentos. ñ) Aliñacións e rasantes. o) As que se realicen en cemiterios. p) Calquera outra construción, instalación ou obra que precise licenza de obra o urbanística.3.-Quedan tamén incluídas no feito impoñible do imposto, as construcións, instalacións e obras que se realicen en cumprimento dunha orde de execución municipal ou aquelas outras que requiran a previa existencia dun acordo aprobatorio ou dunha concesión. Nestes supostos a licenza aludida no apartado 1, considerarase outorgada unha vez ditada a orde de execución, adoptado o acordo ou adxudicada a concesión polos órganos municipais competentes, con cumprimento da tramitación preceptiva, e legalmente notificado o acto administrativo o interesado. Artigo 3º Exencións. Esta exenta do pagamento do imposto a realización de calquera construción, instalación ou obra da que sexa dono o Estado, as comunidades autónomas ou as entidades locais, que estando suxeitas a este, sexan directamente destinadas a carreteiras, ferrocarrís, portos, aeroportos, obras hidráulicas, saneamentos de poboacións e das súas augas residuais, aínda que a súa xestión se leve a cabo por organismos autónomos, tanto se se trata de obras de inversión nova como de conservación. A declaración de que concorren as circunstancias expresadas no parágrafo anterior será efectuada polo órgano competente, previo informe dos servizos económicos. Artigo 4º Suxeitos pasivos e substitutos do contribuínte.1.-Son suxeitos pasivos deste imposto a título de contribuíntes as persoas físicas ou xurídicas e as entidades a que se refire o artigo 35.4 da Lei 58 / 2003, de 17 de decembro, que sexan donos das construcións, instalacións ou obras, sexan ou non propietarios do inmoble sobre o que se realicen aquelas. Os efectos deste punto terán a consideración de donos das construcións instalacións ou obras quen soporten os gastos ou costos que comporten a súa realización.2.-Teñen a consideración de suxeitos pasivos substitutos do contribuínte, no caso de que a construción, instalación ou obra non sexa realizada polo suxeito pasivo contribuínte, quen soliciten as correspondentes licenzas ou presenten as correspondentes declaracións responsables ou comunicacións previas ou realicen as construcións, instalacións ou obras.3.-O substituto poderá esixir do contribuínte o importe da cota tributaria satisfeita. Artigo 5º Base impoñible. A base impoñible do imposto está constituída polo custo real e efectivo da construción, instalación ou obra; e se entende por tal, a estes efectos, o custo de execución material de aquela Non formarán parte de dita base o imposto sobre o valor engadido e demais impostos análogos propios de réximes especiais, as taxas, prezos públicos e demais prestacións patrimoniais de carácter público local relacionadas, no seu caso, coa construción, instalación ou obra, nin os honorarios de profesionais, o beneficio empresarial do contratista nin calquera outro concepto que non integre o custo de execución material. Artigo 6º Tipo de gravame e cota tributaria.1. A cota íntegra do imposto será o resultado de aplicar á base impoñible tipo de gravame do 2,5%. 2. A cota líquida do imposto será, no seu caso, o resultado de aplicar sobre a cota íntegra as bonificacións establecidas no artigo 8 desta ordenanza. Artigo 7º Devengo do imposto.1.-A obriga de contribuír nace no intre de comezar a construción, instalación ou obra, mesmo nos casos en que comece sen ter obtido a licenza que proceda.2.-Os efectos deste imposto, entenderanse iniciadas as construcións, instalacións ou obras, salvo proba en contrario, cando fora concedida a preceptiva licenza municipal; no momento no que sexa retirada a devandita licenza polo interesado ou o seu representante, ou noutro caso, ó mes da data do Decreto ou do acordo da Xunta de Goberno Local. Artigo 8º Bonificacións.8.1. Bonificacións enmarcadas no artigo 103.2. a) do Texto refundido da Lei Reguladora das Facendas Locais, para as que se require a previa declaración de especial interese ou utilidade municipal polo Pleno, a solicitude do suxeito pasivo: (.) a) Establécese un beneficio fiscal do 95% da cota tributaria para as seguintes instalacións, construcións e obras: 1. As obras, construcións e instalacións que, debendo ser entregadas ao Patrimonio Municipal, fosen executadas por outras administracións públicas en virtude de convenio de colaboración ou cooperación co Concello.2. As obras, construcións e instalacións realizadas por entidades de interese público ou asociacións veciñais en bens de uso ou servizo público municipal, coa autorización previa do órgano correspondente.3. As obras que consistan en construción e reconstrución de muros, como consecuencia da necesidade de ensanche das vías públicas se efectuara a cesión gratuíta dos terreos polos propietarios.4. As obras, construcións e instalacións que promovan dentro do termo municipal de Ames a Mancomunidade de Concellos de Compostela.5. A execución de obras de urbanización realizadas polos propietarios afectados, sempre e cando se entreguen posteriormente ao Patrimonio municipal.6. As obras realizadas nos centros públicos e nos centros privados concertados sempre que estas se realicen nos niveis de educación obrigatoria. b) Establece un beneficio fiscal do 95% da cota para construcións, instalacións e obras promovidas directamente por outras administracións públicas e destinadas ao equipamento comunitario básico, sempre e cando non estea prevista a súa repercusión no prego de condicións que reza para a contratación da obra. c) Terán unha bonificación do 50% da cota as construcións, instalacións e obras, realizadas por asociacións sen ánimo de lucro, en centros destinados a asistencia e integración social ou desenvolvemento de actividades culturais de libre acceso e participación. Para acceder a esta bonificación será necesario acompañar á solicitude cos estatutos da asociación debidamente rexistrados, así como unha memoria explicativa da actividade que se vai desenvolver no local. A inactividade por un prazo superior a 6 meses ou o cambio de actividade nos locais dentro dos cinco anos seguintes ao outorgamento do beneficio darán lugar á perda da bonificación e liquidaranse as cantidades bonificadas coa aplicación dos xuros de demora correspondentes. d) Establécese ademais unha bonificación do 30% a favor doutras construcións, instalacións ou obras que sexan declaradas de especial interese ou utilidade municipal por concorrer circunstancias sociais, culturais, histórico-artísticas que xustifiquen tal declaración. A concesión da mesma requirirá informe ou memoria motivadora do especial interese ou utilidade municipal. En todos os casos recollidos nas letras anteriores a concesión do beneficio fiscal, así como a declaración de especial interese ou utilidade municipal requirirá, en todo caso, solicitude previa do suxeito pasivo e informe ou memoria motivadora do especial interese ou utilidade municipal. e) Bonificación de ata o 95 % para construcións, instalacións ou obras por implantación unha nova empresa que implique o exercicio dunha actividade económica ou empresarial no termo municipal de Ames, sempre e cando cree emprego; ou para para construcións, instalacións ou obras por ampliación dunha empresa que xa viña exercendo unha actividade económica ou empresarial en Ames, sempre e cando implique creación de emprego. A porcentaxe de bonificación será a seguinte: As contratacións deberán ser indefinidas e a tempo completo. O beneficiario da bonificación será a persoa física, xurídica ou entidade do artigo 33.4 da Lei Xeral Tributaria que sexan o dono da construción, instalación ou obra, con independencia de que ostenten a propiedade do inmoble sobre o que se realiza aquela. Terá a consideración de dono da construción, instalación ou obra quen soporte os custos da súa execución. Para o desfrute da bonificación, o dono da construción, instalación ou obra deberá coincidir con quen exerza a actividade. Non poderá ser beneficiario da bonificación a persoa xurídica que tivera adoptado medidas de regulación do emprego nos 12 meses anteriores á formalización dos contratos de traballo. A declaración de especial interese ou utilidade municipal, así como a porcentaxe de bonificación, corresponderá ao pleno da Corporación, co voto favorable da maioría simple dos seus membros, previa solicitude do suxeito pasivo en modelo normalizado. O suxeito pasivo deberá achegar xunto coa solicitude a seguinte documentación: - Poder de representación, no seu caso. - Memoria xustificativa sobre o proxecto da actividade económica ou empresarial de nova creación ou de ampliación, na que constará a referencia catastral do inmoble afecto á actividade económica ou empresarial no que se realiza a construción, instalación ou obra; a creación de novos postos de traballo; o número de novos postos de traballo; a súa categoría profesional e a modalidade e duración da contratación. - Declaración responsable sobre o emprego que creará, con indicación do número de novos postos de traballo, a súa categoría profesional e a modalidade e duración da contratación. - Certificado de estar ao corrente coa Facenda Estatal, coa Facenda Autonómica, co Concello de Ames e coa Seguridade Social. - Aqueloutra documentación que, motivadamente, sexa requirida polo Departamento de Emprego do Concello de Ames. A declaración de interese ou utilidade municipal deberá producirse nun prazo que non excederá de catro meses, computables dende a súa solicitude, previo informe técnico-xurídico favorable. A resolución entenderase desestimatoria si non recae resolución en dito prazo. O prazo de presentación da solicitude será dun mes dende o día seguinte ao de obtención do título habilitante para a realización da construción, instalación ou obra. Toda solicitude que se realice transcorrido o prazo sinalado, será considerada extemporánea. No prazo dun mes dende o remate da construción, instalación ou obra, que respectará o prazo concedido no título habilitante, o suxeito pasivo deberá comunicar ao Concello a finalización, achegando Certificado final de obra. No prazo de dous meses dende a data de vencemento do prazo mentado no parágrafo anterior, o suxeito pasivo deberá presentar a comunicación previa de inicio de actividade ou solicitude do título habilitante para o exercicio da actividade, coa seguinte xustificación documental da xeración de emprego: - Informe de Vidal Laboral das contas de cotización do beneficiario da bonificación dende o inicio da actividade na que se fundamenta aquela. - Relación dos traballadores contratados con expresión do seu nome e apelidos, NIF, número de afiliación á seguridade social, data de inicio, modalidade e duración do seu contrato. - Relacións Nominais de Traballadores e Recibos de Liquidación das Cotizacións. - Copia dos contratos de traballo dos empregos creados. - No seu caso, TA2 de baixa dos traballadores indefinidos que causaron baixa por dimisión, morte, xubilación, incapacidade permanente total, absoluta ou gran invalidez, ou por resolución durante o período de proba. Neste suposto, relación dos traballadores indefinidos que se contraten para a substitución dos empregados respecto dos que se extinguira a relación laboral polos motivos enumerados. Para o mantemento da bonificación, as condicións da xustificación presentadas coa comunicación previa de inicio de actividade ou solicitude do título habilitante para o exercicio da actividade, deberán permanecer durante tres exercicios presupostarios completos, como mínimo. O incumprimento dos requisitos esixidos suporá a perda da bonificación e a liquidación do importe deixado de ingresar, xunto cos xuros de mora correspondentes. O desfrute da bonificación regulada no artigo 8.1. e) será incompatible co desfrute simultáneo de calesquera outras dos previstas nesta ordenanza fiscal. Este beneficio fiscal terá carácter provisional, en tanto non se proceda á comprobación dos feitos e circunstancias que permitiran o seu desfrute, e se aprobe a liquidación definitiva.2. Establécese unha bonificación a favor das construcións, instalacións ou obras nas que se incorporen sistemas para o aproveitamento térmico ou eléctrico da enerxía solar para autoconsumo. A aplicación desta bonificación estará condicionada a que as instalacións para produción de calor inclúan colectores que dispoñan da correspondente homologación da Administración competente. Non se concederá esta bonificación cando a implantación deses sistemas sexa obrigatoria a tenor da normativa específica vixente en cada momento A bonificación establécese no 25% dos gastos de execución material dos sistemas de aproveitamento térmico ou eléctrico da enerxía solar, a deducir da cota íntegra do imposto, sen que en ningún caso a dedución poida exceder da porcentaxe do 50% da cota. O suxeito pasivo deberá aportar, xunto coa solicitude da licenza, o proxecto técnico visado polo Colexio Oficial correspondente, acreditativo da incorporación á construción, instalación ou obra de instalacións de enerxía solar térmica ou de enerxía solar fotovoltaica para autoconsumo, así como da homologación dos colectores empregados para a produción de calor.3. Establécese unha bonificación do 30% a favor das construcións, instalacións ou obras referentes a actuacións protexidas en materia de vivenda, de conformidade co disposto no Decreto da Xunta de Galicia 199/2002, do 6 de xuño e demais normativa estatal e autonómica sobre a materia. Para o goce da mesma, o suxeito pasivo deberá aportar, no momento previo á retirada da licenza, a cédula de cualificación provisional como VPO emitida polo Instituto Galego da Vivenda e Solo ou declaración ou visado emitido polo mesmo Instituto considerando protexida a actuación en que consiste a construción, instalación ou obra.4. Establécese unha bonificación a favor das construcións, instalacións e obras que, en edificacións e instalacións xa existentes, favorezan as condicións de acceso e habitabilidade dos discapacitados/as. A bonificación establécese no 10% dos gastos de execución material das obras que favorezan as condicións de acceso e habitabilidade dos/as discapacitados/as, a deducir da cota íntegra do imposto, sen que en ningún caso a dedución poida exceder da porcentaxe do 30% da cota. Non se concederá esta subvención cando a eliminación de barreiras arquitectónicas sexa obrigatoria a tenor da normativa específica vixente en cada momento.5. As bonificacións previstas neste artigo esixirán: a) Solicitude do interesado b) Informe dos Servizos municipais correspondentes (Urbanismo, Cultura, Emprego, Medio ambiente) e, en todo caso, informe do Servizo de xestión, recadación e inspección tributaria do Concello c) Acordo de concesión do órgano competente.6. As solicitudes de bonificación incluídas neste artigo deberán presentarse no prazo dun mes dende o día seguinte ao de obtención do título habilitante para a realización da construción, instalación ou obra. Toda solicitude que se realice transcorrido o prazo sinalado, será considerada extemporánea.7. As bonificacións aplicaranse sobre a cota íntegra do imposto e serán compatibles, salvo as recollidas no apartado 1 deste artigo que serán incompatibles entre si, e as recollidas nos apartado 1. a) e 1. e), que serán incompatibles con calquera outra prevista nesta ordenanza fiscal. En todo caso as bonificacións aplicadas de forma acumulativa neste artigo en ningún caso poderán exceder do 75% da cota íntegra. Artigo 9º Normas de xestión.1. Os suxeitos pasivos virán obrigados a presentar solicitude de licenza urbanística, declaración responsable ou comunicación previa, acompañada dos correspondentes presupostos, nos casos e modos que sinala a normativa aplicable ao solo e á edificación, tanto estatal, como autonómica e local. A solicitude de licenza urbanística declaración responsable ou comunicación previa terá o valor de declaración tributaria, por canto dos presupostos que se acompañan a aquela deducirase a base impoñible do imposto. De non mediar solicitude de licenza, declaración responsable ou comunicación previa antes do inicio das obras, a conduta, sen prexuízo das súas repercusións urbanísticas, constituirá unha infracción tributaria, segundo o disposto no artigo 10 da presente ordenanza.2. Os suxeitos pasivos que inicien a construción, instalación ou obra e non tiveran presentado unha comunicación previa ou declaración responsable, nin tiveran concedida aínda a licenza preceptiva teñen a obriga de presentar, no prazo máximo dun mes a contar dende o inicio da construción, instalación ou obra a declaración tributaria que permita practicar a esta administración a correspondente liquidación provisional a conta.3. Concedida a licenza ou presentada a declaración responsable ou comunicación previa ou adoptado o acordo aprobatorio ou autorización en relación coas construcións, instalacións e obras que se realicen en cumprimento dunha orde de execución material ou cando sen ter solicitado, concedido ou denegado aínda a licenza preceptiva ou presentado a comunicación previa ou declaración responsable, se inicie a construción, instalación ou obra, practicarase unha liquidación provisional a conta, sen que o pagamento comporte ningún tipo de acto declarativo de dereito a favor daqueles. A base impoñible para esta liquidación determinarase en función do presuposto presentado polos interesados, sempre que o mesmo estivera visado polo Colexio Oficial correspondente cando isto constitúa un requisito preceptivo. Noutro caso, a base impoñible será determinada pola oficina técnica municipal de acordo co custo estimado da actuación presentado polo interesado e atendendo, no caso de desproporción, aos módulos previstos na presente ordenanza, e que figuran como anexo desta.4. O pagamento da liquidación practicada terá carácter provisorio e será a conta da liquidación definitiva que se practique unha vez rematadas as construcións, instalacións ou obras. No caso de que se modifique o proxecto e houbese incremento do presuposto, unha vez aceptada a modificación, deberá presentarse declaración complementaria pola diferencia entre o presuposto inicial e o modificado con suxeición aos requisitos sinalados nos apartados anteriores.5. Tendo en conta a obra realizada e o seu custo real e efectivo, o Concello, previa comprobación, poderá modificar a base impoñible a que se refiren os apartados anteriores, facendo a correspondente liquidación definitiva, e esixindo ou reintegrando ao suxeito pasivo a cantidade que resulte. Para a confección da liquidación definitiva, o obrigado tributario deberá declarar, no prazo de dous meses dende a finalización da obra, o seu custo real e efectivo, mediante a presentación do certificado ou presuposto final da obra visado polo Colexio Oficial correspondente, cando se esixiran direccións facultativas, ou de calquera outro documento que se considere oportuno.6. No caso de que non se executen as construcións, instalacións ou obras, o interesado terá dereito á devolución do ingresado, unha vez que formule e se aprobe a renuncia expresa á licenza ou caducara esta.7. Nos supostos de licenzas concedidas en virtude da aplicación das normas sobre silencio administrativo, o pagamento do imposto deberá realizarse antes de dar comezo as obras. Artigo 10º Infraccións e sancións. Para todo o relativo á cualificación de infraccións tributarias e a imposición das sancións correspondentes, rexerá o disposto nos artigos 178 e seguintes da Lei 58/2003, de 17 de decembro, Xeral tributaria. Disposición final. A presente ordenanza fiscal foi aprobada polo Pleno da Corporación, e entrará en vigor, unha vez se produza a publicación do seu texto no BOP, o 01/01/2014. A presente ordenanza permanecerá vixente en tanto non se acorde a súa modificación ou derrogación expresa. O texto íntegro da nova ordenanza, ou da ordenanza modificada, será obxecto de publicación no BOP. ANEXO.- Módulos para a determinación obxectiva da base impoñible do Imposto de Construcións, instalacións e obras. Ames, 26 de decembro de 2019 O alcalde José Manuel Miñones Conde